یمن کے خلاف جارح اتحاد کا نام اقوام متحدہ کی بلیک لیسٹ میں شامل

اقوام متحدہ نے یمن پر حملے کے لئے سعودی عرب کی سربراہی والے اتحاد کو بلیک لیسٹ میں شامل کر دیا ہے ۔

خبر کا کوڈ: ۴۳۰۲۵۱

تاریخ: ۰۶ دی ۲۰۱۷ - ۱۷:۵۲

رسا نیوز ایجنسی کی رپورٹ کے مطابق، نیویارک سے رویٹر نے رپورٹ دی ہے کہ اقوام متحدہ نے سعودی عرب کی سربراہی والے اتحاد کو چھے سو تراسی یمنی بچوں کو قتل اور زخمی کرنے اور دوہزار سولہ میں اس ملک کے دسیوں اسپتالوں اور اسکولوں پر بمباری کرنے کے سبب اپنی بلیک لیسٹ میں شامل کر لیا ہے-

درایں اثنا اقوام متحدہ کے ترجمان نے کہا ہے کہ یہ ادارہ یمن کے خلاف سعودی عرب کے جرائم پر خاموش نہیں رہےگا-

اقوام متحدہ کی خفیہ لیسٹ کے متن میں جسے رویٹر نےگذشتہ منگل کو شائع کیا ہے اس میں کھل کر سعودی عرب کا نام نہیں لیا گیا تھا تاہم سعودی اتحاد کا ذکر موجود تھا-